แรงซื้อกลับ “บิ๊กแคป” ดัน SET ปิดรีบาวด์ 9 จุด จับตาผลประชุม “เฟด” สัปดาห์หน้า
SET ปิดบวก 9 จุด แรงซื้อกลับบิ๊กแคป คลายกังวลวิกฤตแบงก์ แนวโน้มสัปดาห์หน้าคาดตลาดฯ แกว่งไซด์เวย์อัพ แนะจับตามการประชุมเฟด ว่าจะมีการปรับขึ้นอัตราดอกเบี้ยอย่างไรให้แนวรับที่ 1,545 จุด แนวต้านที่ 1,600 จุด
SET ปิดบวก 9 จุด แรงซื้อกลับบิ๊กแคป คลายกังวลวิกฤตแบงก์ แนวโน้มสัปดาห์หน้าคาดตลาดฯ แกว่งไซด์เวย์อัพ แนะจับตามการประชุมเฟด ว่าจะมีการปรับขึ้นอัตราดอกเบี้ยอย่างไรให้แนวรับที่ 1,545 จุด แนวต้านที่ 1,600 จุด
17 มี.ค. 2566

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ภาพรวมตลาดหุ้นไทยวันนี้ฟื้นตัวขึ้น เป็นไปตามตลาดหุ้นทั่วโลก รับแรงซื้อกลับเข้ามาในหุ้นกลุ่มขนาดใหญ่ และ DELTA ที่เข้ามาหนุน หลังนักลงทุนคลายกังวลวิกฤตธนาคารในสหรัฐและยุโรป เนื่องจากภาครัฐได้เข้ามาช่วยเหลือ และธนาคารรายใหญ่ของสหรัฐ ประกาศอัดฉีดเงินรวมกันมูลค่า 3 หมื่นล้านดอลลาร์ เพื่อเสริมสภาพคล่องให้กับธนาคารเฟิร์สท์ รีพับลิค แบงก์ (First Republic Bank) หรือ FRB ซึ่งเป็นธนาคารในระดับภูมิภาคของสหรัฐ
สำหรับแนวโน้มในสัปดาห์หน้า คาดตลาดฯ แกว่งไซด์เวย์อัพ โดยให้ติดตามดูการประชุมธนาคารกลางสหรัฐ (เฟด) หากมีการปรับตัวอัตราดอกเบี้ยมากกว่าคาด จะทำให้ตลาดกลับมากังวลได้ต่อ แต่หากขึ้นอัตราดอกเบี้ยตามคาด 0.25% จะทำให้ตลาดผ่อนคลายมากขึ้น และปรับตัวขึ้นได้ต่อ โดยให้แนวรับที่ 1,545 จุด แนวต้านที่ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,499.12 ล้านบาท ปิดที่ 996.00 บาท เพิ่มขึ้น 24.00 บาท
KBANK มูลค่าการซื้อขาย 2,948.91 ล้านบาท ปิดที่ 132.00 บาท เพิ่มขึ้น 2.50 บาท
PTT มูลค่าการซื้อขาย 2,852.05 ล้านบาท ปิดที่ 30.00 บาท เพิ่มขึ้น 0.25 บาท
PTTEP มูลค่าการซื้อขาย 2,264.03 ล้านบาท ปิดที่ 140.50 บาท เพิ่มขึ้น 4.50 บาท
CPALL มูลค่าการซื้อขาย 2,205.66 ล้านบาท ปิดที่ 61.25 บาท เพิ่มขึ้น 0.50 บาท